Kort før tirsdag middag overraskede en kvinde to mænd, som var på vej ind ad bagdøren i hendes bolig.

Klokken 11.52 fik Nordjyllands Politi melding om et indbrud i en bolig på Knud Tofts vej i Nørresundby. En kvindelig beboer hørte, at en rude i hendes bagdør blev knust, og to unge mænd var på vej ind. Da hun så de to mænd, begyndte hun at råbe op, og de mændene tog flugten. De løb ad Stationsvej mod Thistedvej. De to mænd er af afrikansk udseende, og den ene havde en sort jakke med røde tern.